2025. május 27-én benyújtott kereset – Chudy kontra EUIPO – Peca (Kegyeleti célra használt gyertyatartók)
(T-335/25. sz. ügy)
A keresetlevél nyelve: lengyel
Felek
Felperes: Grzegorz Chudy (Wręczyca Wielka, Lengyelország) (képviselő: A. Korbela jogtanácsos)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Damian Peca (Częstochowa, Lengyelország)
Az EUIPO előtti eljárás adatai
A vitatott formatervezési minta jogosultja: a felperes.
A vitatott formatervezési minta: kegyeleti célra használt gyertyatartók európai uniós formatervezési minta – 8 465 249-0001. sz. európai uniós formatervezési minta.
A megtámadott határozat: az EUIPO harmadik fellebbezési tanácsának 2025. március 19-én hozott határozata (R 1330/2022-3. sz. ügy).
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot abban a részében, amelyben helyt adott a fellebbezési tanács előtti eljárásban részt vevő másik fél fellebbezésének, és utasítsa el a fellebbezést e tekintetben;
az EUIPO-t kötelezze a költségek viselésére.
Jogalapok
A 6/2002/EK tanácsi rendelet 4. cikke (1) bekezdésének, 6. cikkének és 25. cikke (1) bekezdése f) pontjának megsértése;
A 6/2002/EK tanácsi rendelet 63. cikke (1) és (2) bekezdésének a megtámadott határozat meghozatalakor hatályos és jelenleg hatályos rendelkezéseinek, valamint az Európai Unió Alapjogi Chartájának 41. cikke (2) bekezdése c) pontjának megsértése;
A jogállamiság elve és a tisztességes eljáráshoz való jog megsértése, valamint joggal való visszaélés.
____________